open-index/open-wikipedia-markdown huggingface dataset:
The Wall

**„The Wall“** – grupės Pink Floyd progresyvaus roko albumas/roko opera, išleistas 1979 m. lapkričio 30 d. Albumas pasiekė 1 vietą angliškame dainų dešimtuke ir 1 vietą JAV. Paskutinis albumas, kurį atliko klasikinė grupės sudėtis. Po albumo įrašymo grupę paliko Ričardas Raitas. 1982 m. pagal albumo muziką sukurtas režisieriaus A. Parkerio (Alan Parker) to paties pavadinimo filmas – *[[Pink Floyd – Siena (filmas)|Pink Floyd The Wall]]*.

## Dainų sąrašas
;Pirma pusė
# „In the Flesh?“ – 3:16
# „The Thin Ice“ – 2:27
# „Another Brick in the Wall (1 dalis)“ – 3:21
# „The Happiest Days of Our Lives“ – 1:46
# „Another Brick in the Wall (2 dalis)“ – 4:00
# „Mother“ – 5:36

;Antra pusė
# „Goodbye Blue Sky“ – 2:45
# „Empty Spaces“ – 2:10
# „Young Lust“ (Roger Waters/David Gilmour) – 3:25
# „One of My Turns“ – 3:35
# „Don't Leave Me Now“ – 4:16
# „Another Brick in the Wall (3 dalis)“ – 1:14
# „Goodbye Cruel World“ – 1:13

;Trečia pusė
# „Hey You“ – 4:40
# „Is There Anybody Out There?“ – 2:44
# „Nobody Home“ – 3:26
# „Vera“ – 1:35
# „Bring the Boys Back Home“ – 1:21
# „Comfortably Numb“ (David Gilmour/Roger Waters) – 6:24

;Ketvirta pusė
# „The Show Must Go On“ – 1:36
# „In the Flesh“ – 4:13
# „Run Like Hell“ (David Gilmour/Roger Waters) – 4:19
# „Waiting for the Worms“ – 4:04
# „Stop“ – 0:30
# „The Trial“ (Roger Waters/Bob Ezrin) – 5:13
# „Outside the Wall“ – 1:41

Visų kūrinių autorius yra Rodžeris Votersas, išskyrus tuos, kurie pažymėti.

## Singlai
* „Another Brick in the Wall (Part 2)“/„One of My Turns“ - 1980 m. (JAV, JK, Prancūzija ir Italija)
* „Run Like Hell“/„Don't Leave Me Now“ - 1980 m. (Nyderlandai, Švedija ir JAV)
* „Comfortably Numb“/„Hey You“ - 1980 m. (JAV ir Japonija)

## Populiariausių įrašų sąrašas

## Atlikėjai
* Deividas Gilmoras – gitara, vokalas, sintezatorius 
* Rodžeris Votersas – bosinė gitara, vokalas, sintezatorius
* Ričardas Raitas – klavišiniai 
* Nikas Meisonas – būgnai, mušamieji instrumentai
su
* Bobas Ezrinas (Bob Ezrin) – klavišiniai ir orkestro aranžuotė 
* Mičelas Kamenas (Michael Kamen) – orkestro aranžuotė 
* *Islington Green* mokyklos choras (Islington Green School Choir) – vokalas
* Briusas Džionstonas (Bruce Johnston), Tonis Tinailas (Toni Tenille), Džo Čimejus (Joe Chemay), Džonas Džoisas (John Joyce), Stenas Ferberis (Stan Farber), Džimas Hasas (Jim Haas) – pagalbinis vokalas
ir kt.
Cherona

**Cherona** (), **Žirona** () – miestas Ispanijos šiaurės rytuose, Katalonijoje; provincijos centras. Įsikūręs Onjaro ir Tero upių santakoje.

Vystoma tekstilės, popieriaus, chemijos, maisto pramonė, mašinų gamyba, turizmas. Kamštinių ąžuolų auginimo regiono prekybos centras. Veikia Cheronos universitetas, kino muziejus.

Išlikęs senamiestis su XII–XIII a. arabų pirtimis, XII a. katedra (su romaniniu bokštu), XII a. Šv. Mikalojaus bažnyčia (su IV a. krikščionių kapų liekanomis), XIII–XVII a. Šv. Felikso bažnyčia (su Šv. Narcizo antkapiu), XI–XII a. Šv. Petro Galigantiečio vienuolynas (dabar Archeologijos muziejus), XIII–XVII a. dominikonų vienuolynas, XV–XVII a. Švč. Mergelės Marijos Gailestingosios vienuolynas, XVI a. Šv. Juozapo vienuolynas (dabar Istorijos archyvas), XVIII a. kapucinų vienuolynas (dabar Miesto istorijos muziejus), XII–XVIII a. vyskupų rūmai (dabar Dailės muziejus), XIV–XVII a. Aguljanos rūmai, XIV a. Žironeljos tvirtovė, apjuosta pylimais, XV–XX a. rotušė, XVI a. universiteto rūmai.

## Istorija

Senovės iberų gyvenvietė, įtvirtinta jau IV a. pr. m. e. Romėnų laikais miestas vadintas *Gerunda*. Nuo VI a. pab. – vyskupijos centras. VIII a. pr. miestą buvo užėmę maurai. Svarbus bastionas rekonkistos metu.

## Sportas

* Girona FC (futbolas}

## Šaltiniai
Kuliniai (Čiulėnai)

**Kuliniai** – kaimas Molėtų rajono savivaldybėje, prie šiaurinio Stirnių ežero kranto. Ribojasi su kaimais: Purvėnai, Damošiškės. Yra veikiančios sentikių kapinės.

## Istorija

Seniau čia buvo dvaras, priklausęs Žurauskams. Po 1863 m. sukilimo rusų valdžia dvarą nusavino, išdalijo rėžiais.

## Gyventojai

## Šaltiniai
Cesária Évora

**Sezarija Evora** (;1941 m. rugpjūčio 27 d. – 2011 m. gruodžio 17 d.) – Žaliojo Kyšulio salų dainininkė, atliekanti tradicinę salų muziką *[[morna]]* (artimą fado ir bliuzui). Garsi Europoje, Lotynų Amerikoje.

Būdama 16 metų Sezarija iš vieno žvejo išmoko mornos muzikos. Pradžioje koncertavo baruose, viešbučiuose, naktiniuose klubuose. Netrukus ji jau turėjo daug gerbėjų ir buvo žinoma visame Žaliajame Kyšulyje. Vėliau šaliai paskelbus nepriklausomybę, pablogėjo ekonominė padėtis ir Sezarija Evora nutraukė muzikinę karjerą. Tik po 10 metų ji vėl pradėjo dainuoti Portugalijoje, o 1988 m. Paryžiuje išleido savo pirmąjį albumą.

2004 m. Sezarija Evora laimėjo *[[Grammy]]* apdovanojimą už geriausią pasaulio muzikos albumą.

## Diskografija
* *La Diva Aux Pieds Nus* (1988 m.)
* *Distino di Belita* (1990 m.)
* *Mar Azul* (1991 m.)
* *Miss Perfumado* (1992 m.)
* *Cesária* (1995 m.)
* *Cabo Verde* (1997 m.)
* *Café Atlantico* (1999 m.)
* *São Vicente di Longe* (2001 m.)
* *Voz d’Amor* (2003 m.)
* *Rogamar* (2006 m.)
* *Nha Sentimento* (2009 m.)

## Singlai
* *[[Besame Mucho]]*
* *Sangue de Beirona*
* *Carnaval de São Vicente*
* *Yamore* (su Salif Keita)

## Nuorodos
*
Keltų sukilimas Šiaurės Italijoje

**Keltų sukilimas Šiaurės Italijoje** vyko 200–190 m. pr. m. e., kai prieš romėnus sukilo šiaurės Italijos keltų gentys bojai ir insubrai, kuriuos rėmė Kartaginos belaisviai. Iki 190 m. pr. m. e. romėnams pavyko sukilimą numalšinti ir įtvirtinti savo valdžią.
Keltiberų karas

**Keltiberų karas** – konfliktas tarp Romos ir keltiberų genčių Iberijos pusiasalyje vykęs 197–179 m. pr. m. e.

## Priešistorė

Iberijos pusiasalis kartu su Šiaurės Italija buvo vienas pagrindinių Antrojo pūnų karo, konflikto tarp romėnų ir Kartaginos, karo teatrų. Karo metu į Iberijos pusiasalį atvyko pirmosios didelės romėnų karinės pajėgos. Pralaimėjusi Antrąjį Pūnų karą Kartagina buvo priversta atsisakyti pretenzijų į Iberijos pusiasalį, o romėnai 197 m. pr. m. e. ten įsteigė dvi savo provincijas.

## Karo eiga

Įsteigdami dvi savo provincijas romėnai pademonstravo keltiberams, kad jie Iberijos pusiasalyje pasirodė ne laikinai, vykstant kovoms su Kartagina, tačiau planuoja čia pasilikti ilgam. Ypač romėnus domino dideli sidabro ištekliai, kurie čia anksčiau buvo atvilioję ir kartaginiečius. Jau tais pačiais metais, kai buvo įsteigtos provincijos, kilo keltiberų sukilimas. 195 m. pr. m. e. Markui Porcijui Katonui Vyresniajam pavyko keltiberus sumušti. 191–189 m. pr. m. e. Lucijus Emilijus Paulius nuslopino sukilimą Ispanijos pietuose. 181 m. pr. m. e. sukilo keletas keltiberų genčių (lusonai, belai ir titai). Po to, kai juos nugalėjo Tiberijus Grakchas Vyresnysis sukilimas buvo galutinai nuslopintas (179 m. pr. m. e. sudaryta sutartis su lusonais).

## Reikšmė

Laimėję kaltiberų karą romėnai dar ne visiškai kontroliavo Iberijos pusiasalį. Po keltiberų pralaimėjimo 20 metų truko santykinė ramybė, tačiau 154 m. pr. m. e. kilęs Ispanijos karas (truko iki 133 m. pr. m. e.) atnaujino konfliktą tarp keltiberų genčių ir Romos. Tik Julijui Cezariui 60 m. pr. m. e. iš Olisipo (Lisabona) pavyko nuslopinti paskutinius portugalų genčių pasipriešinimo likučius.
Blackout

**„Blackout“** – penktasis JAV pop atlikėjos Britney Spears studijinis albumas. Jis prekyboje pasirodė 2007 spalio pabaigoje. Daugelio kritikų teigimu, tai geriausias Spears darbas. Jau pirmąją savaitę albumas pateko į daugelio šalių perkamiausių albumų sąrašo viršūnę. JAV „Blackout“ debiutavo antroje vietoje, ir taip Britney Spears išliko vienintele atlikėja moterimi, kurios visi albumai pasiekė perkamiausių dvejetuką.

## Albumo istorija ir pasiekimai
„Blackout“ pasirodė beveik po ketverių metų nuo paskutinio dainininkė studijinio albumo „In The Zone“ išleidimo. Per šį laiką pop atlikėja sukėlė begalę skandalų, todėl jos muzikinė karjera buvo beveik palaidota, o pati Spears prarado daugybė gerbėjų. Dėl šios priežasties buvo abejojama, ar „Blackout“ pardavimo tiražai sugebės prilygti ankstesnis pop atlikėjos darbams. Ne gana to didžioji dalis albumo dainų nutekėjo į internetą dar gerokai anksčiau prieš CD pasirodymą, dėl šios priežasties planuotas „Blackout“ pasirodymas iš lapkričio 13 d. buvo perkeltas į spalio 30 d. Tačiau jau pirmąją pardavimo savaitę albumas pakliuvo į daugelio pasaulio šalių perkamiausių albumų sąrašo viršūnę. JAV „Blackout“ netikėtai iš aukščiausios pozicijos išstūmė naujas rokerių Eagles darbas. Tai garantavo Spears vienintelės moters atlikėjos, kurios visi albumai pateko į aukščiausią perkamiausių albumų sąrašo dvejetuką, vardą. Kitą vertus iki „Blackout“ pasirodymo visi jos albumai pakildavo iki pirmos vietos.

Albumo pardavimai:
* JAV – 620 000 (2 vieta)
* Jungtinė Karalystė – 120 000 (2 vieta)
* Kanada – 100 000 (1 vieta)
* Pasaulis – 1 800 000 (2 vieta)

## Dainos
# Gimme More
# Piece Of Me
# Radar
# Break The Ice
# Heaven On Earth
# Get Naked (I Got A Plan)
# Freakshow
# Toy Soldier
# Hot As Ice
# Ooh Ooh Baby
# Perfect Lover
# Why Should I Be Sad?
# Outta This World (Papildoma)
# Everybody (Papildoma)
# Get Back (Papildoma)

## Singlai
* Gimme More
* Piece Of Me
* Break the Ice
* Radar (Promo)

**„Gimme More“**

Dainos premjera įvyko 2007 rugpjūčio 30 d. Amerikos radijo stoties Z100 interneto svetainėje. Netrukus dance-pop muzikos kūrinys pasirodė ir kitose šalies radijo stotyse, o rugsėjo 25 d. buvo pristatytas ir likusiai Šiaurės Amerikos bei Australijos publikai. Kaip CD singlas „Gimme More“ pasirodė tik Europoje bei Australijoje spalio mėnesį.

Šiuo metu visame pasaulyje jos naujasis darbas turi didelį pasisekimą, pagal parduodamų singlų kiekį parduota daugiau nei 1,5 mln. kopijų.
BMW 1 serija

**BMW 1 Serija** (kodiniai pavadinimai: E81 – 3 durų hečbekas, E82 – kupė, E87 – 5 durų hečbekas, E88 – kabrioletas) – automobilis, pradėtas gaminti BMW 2004 m. Skirtas konkuruoti su Audi A3 ir Volkswagen Golf, bet varomas galiniais ratais.

Antros kartos modeliai (kodiniai pavadinimai: F20 – 5 durų hečbekas, F21 – 3 durų hečbekas) pradėti gaminti 2011 m. Jame atsirado keturių varomų ratų pasirinkimas (xDrive), o vėliau ir ekonomiški trijų cilindrų motorai. Trečios kartos modelis (kodinis pavadinimas: F40) pradėtas gaminti 2017 m. Trečios kartos modelis nebeturi galinių varomų ratų pasirinkimo ir gaminamas tik kaip 5 durų hečbekas.

## Išnašos
Trišalis paktas

**Trišalis paktas** () arba **Berlyno paktas** – karinė-politinė sutartis tarp Vokietijos, Italijos ir Japonijos, pasirašyta Berlyne 1940 m. rugsėjo 27 d. Paktą pasirašė Japonijos ambasadorius Vokietijoje Saburō Kurusu, Vokietijos reichskancleris Adolfas Hitleris ir Italijos užsienio reikalų ministras Galeazzo Ciano. Tai buvo gynybinė karinė sąjunga, prie kurios vėliau prisijungė Vengrija (1940 m. lapkričio 20 d.), Rumunija (1940 m. lapkričio 23 d.), Bulgarija (1941 m. kovo 1 d.) ir Jugoslavija (1941 m. kovo 25 d.), taip pat ir Vokietijos valdoma Slovakija (1940 m. lapkričio 24 d.). Jugoslavijos įstojimas po dviejų dienų išprovokavo karinį perversmą () Belgrade. Italija ir Vokietija atsakė įsiveržimu į Jugoslaviją (su parama iš Bulgarijos, Vengrijos ir Rumunijos) ir jos padalijimu. Atsiradusi italo-vokiška Nepriklausoma Kroatijos valstybė prie pakto prisijungė 1941 m. birželio 15 d.

Trišalis paktas iš esmės buvo nutaikytas į Jungtines Amerikos Valstijas. Jo poveikis buvo ribotas, nes italų-vokiečių ir japonų veikimo zonos buvo skirtingose pasaulio vietose ir galingos sutarties valstybės turėjo skirtingus strateginius interesus. Bendradarbiavimas vis dėlto vyko ir japonai paskelbė karą Jungtinėms Amerikos Valstijoms, nors tam nereikėjo panašaus pareiškimo iš visų kitų Trišalio pakto signatarių šalių.

## Šaltiniai
Beržytė

**Beržyte** vadinami kaimai:

* Anykščių rajone;
* Kėdainių rajone;
* Kupiškio rajone;
* Panevėžio rajone:
** Krekenavos seniūnijoje,
** Upytės seniūnijoje,
** Velžio seniūnijoje;
* Radviliškio rajone;
* Raseinių rajone:
** Pagojukų seniūnijoje,
** Raseinių seniūnijoje;
* Vilniaus rajone:
** Lavoriškių seniūnijoje;
** Medininkų seniūnijoje.
Beržytė (Medininkai)

**Beržytė** – kaimas Vilniaus rajono savivaldybės rytuose. Veikia Medininkų vid. mokyklos pradinio ugdymo skyrius.

## Gyventojai

## Šaltiniai
Platiniškės I

**Platiniškės I** – kaimas Vilniaus rajono savivaldybėje, dešiniajame Neries krante. Pietinė kaimo dalis prijungta prie Vilniaus miesto. Šioje dalyje įsikūrusi Platiniškių pagrindinė mokykla.

Iki 2025 m. vadinosi tiesiog *Platiniškės*, bet buvo pervadintos *Platiniškėmis I*, kadangi įkurtas ir Platiniškių II kaimas.

## Gyventojai

## Šaltiniai
Putiniškės

**Putiniškės** – kaimas Vilniaus rajono savivaldybėje, į rytus nuo autostrados . Seniūnaitijos centras. Veikia Sudervės mokyklos pradinio ugdymo skyrius.

## Gyventojai

## Šaltiniai
Leonas (Ispanija)

**Leonas** – miestas Kastilijoje ir Leone (šiaurės vakarų Ispanija), prie Bernesga ir Torío upių santakos; provincijos centras. Svarbus verslo centras, apylinkėse auginamos grūdinės kultūros, vaisiai, gyvuliai. Mieste išvystyta pieno, odos, mėsos pramonė. Yra gotikinė katedra (XII–XIV a.), Šv. Izidro bažnyčia (XI a.), rotušė, *Guzmán* rūmai (XVI a.).

## Istorija

Miestas, įsikūręs Kantabrijos kalnų pietinėse prieškalnėse, žinomas nuo romėnų laikų. Antikos laikais buvo romėnų legiono stovyklavietė. VI a. – VII a. Leoną valdė vestgotai, vėliau maurai, kuriuos 850 m. išvijo Astūrijos karalius Ordonjas I. Nuo 914 m. Astūrijos ir Leono karalystės sostinė. Valdant Kastilijos karaliui Ferdinandui I Leonas tapo Ispanijos Leono karalystės sostine. Po XIII a. miesto svarba sumažėjo, XVI a. smuko ir ūkis. Miestas atsigavo XIX a. netoliese pradėjus kasti akmens anglis. Per 1936–1939 m. Ispanijos pilietinį karą kovojo Fransisko Franko pusėje. Nuo XX a. septinto dešimtmečio dėl kaimo gyventojų kėlimosi labai išsiplėtė, tapo judėjimo dėl Leono srities autonomijos centru.

## Architektūra
Išliko X a. romaninė gynybinė miesto siena.
* Romaninė Šv. Izidoriaus bažnyčia, XI a., rekonstruota XII a. – XVIII a. – interjeras puoštas akmens pjaustiniais, saugomos Šv. Izidoriaus ir popiežiaus Pelagijaus I relikvijos, žemutiniame bokšte 1063 m. įrengtas karalių panteonas, jo skliautai XII a. ištapyti romaninėmis freskomis.
* Gotikinė katedra, pradėta 1254 m., gotikinis interjero dekoras, skulptūros, vitražai, įmantriai drožinėti baldai, XIII a.
* Renesansinis Šv. Morkaus vienuolynas, 1513–1549 m., plateresko stiliaus fasadas dekoruotas smulkiu kiek iškilaus reljefo ornamentu, medalionais, herbais ir skulptūromis, barokinis frontonas XVIII a.; dabar muziejus.
* Renesansiniai rūmai „Palacio de los Gitzmanes“, 1566 m.,
* rotušė, 1585 m.
* Gyvenamasis namas „Casa de Botines“, 1894 m., architektas Antonijus Gaudis, dabar bankas.
* XV a. – XVIII a. gyvenamieji namai.

## Sportas
### Futbolas
* Cultural y Deportiva Leonesa futbolo klubas.
* Reino de León futbolo stadionas.

## Ekonomika
Geležinkeliai ir plentai į Gichoną, Burgosą, Valjadolidą. Yra Leono oro uostas. Išplėtota maisto, chemijos (ir farmacijos), tekstilės, keramikos, poligrafijos pramonė. Apylinkėse auginami javai, cukriniai runkeliai, daržovės. 
 
1972 m. įkurtas universitetas.

## Turizmas
Garsios Didžiosios savaitės, t. p. Šv. Jono (korida, folkloriniai šokiai) ir Šv. Petro dienų šventės. Per Leoną iš Prancūzijos į Santjago de Kompostelą (Galisijos autonominė sritis) einantis maldininkų kelias „Camino de Santiago“ – Pasaulio paveldo paminklas (1999 m.). Yra Vyskupijos, archeologijos (keltų, romėnų radiniai) muziejai. Vyksta Tarptautinis vargonų festivalis. 

## Šaltiniai
Gvadalachara (Ispanija)

:: *Apie Meksikos didmiestį žr. [[Gvadalachara (Meksika)]].*

**Gvadalachara** – miestas Kastilijoje ir La Mančoje (vidurio Ispanija), prie *Henares* upės; provincijos centras. Išlikęs maurų statytas tiltas, yra Šv. Marijos bažnyčia, *Infantado* rūmai.

## Istorija

Romėnų laikais miestas vadinosi *Arriaca*. VIII a. įsiveržę maurai miestą pavadino *Wad-al-Hayara*, kas vėliau pavirto *Gvadalachara*.
Leonas

**Leonu** vadinami miestai:
* Leonas (Ispanija);
* Leonas (Meksika);
* Leonas (Nikaragva).

## Kitos reikšmės
* popiežius Leonas
* Leonas (pavardė)
FK Dinamo Vilnius

**Vilniaus „Dinamo“** – buvęs Lietuvos futbolo klubas iš Vilniaus.

## Istorija

Komanda įkurta 1941 m. prie LTSR „Dinamo“ draugijos. Užėjus vokiečiams neveikė, bet 1944 m. rugpjūčio 23 d. draugija buvo atkurta. „Dinamo“ sporto draugija vadovavo Vidaus reikalų ir Valstybės saugumo organizacijų kūno kultūros ir sporto kolektyvams.

1947 m. komanda tapo „Dinamo“ meistrų komandos (būsimasis Žalgiris Vilnius) dubleriais, bet po metų šio statuso neteko. Vėliau „Dinamo“ buvo eilinė sporto draugijos komanda. 1992 m. vasarį LR vyriausybės nutarimu „Dinamo“ draugija buvo uždaryta, o jos turtas perduotas Vidaus reikalų ministerijai ir policijos sporto klubams.

## Pasiekimai

## Sezonai

|}
|}

## Nuorodos
FK Spartakas (Vilnius)

**Vilniaus „Spartakas“** – buvęs Lietuvos futbolo klubas iš Vilniaus.

## Istorija

Minimas nuo 1941 m. kaip sovietinės sporto draugijos „Spartakas“ narys. Užėjus vokiečiams 1941 m. draugija uždaryta, bet 1945 m. vėl atkurta. Draugijai priklausė ryšių, prekybos, medicinos, autotransporto ir plentų, vietinės pramonės ir komunalinio ūkio darbuotojų bei kitos profsąjungos.

1948–1961 m. Vilniaus „Spartaku“ vadinosi būsimoji „Žalgirio“ meistrų komanda. Tuo pat metu gyvavo ir ne meistrų „Spartako“ komanda, kuri žaidė LTSR varžybose. 1954–1960 m. ji buvo dukterinė „Spartako“ meistrų komanda. 1958 m. ji laimėjo „Tiesos“ taurę ir dalyvavo SSRS klubinių kolektyvų taurės turnyre, kur pasiekė pusfinalį ir nusileido Maskvos „Dinamo“ 19-osios tarybos ekipai.

Vilniaus „Spartakas“ panaikintas 1962 m. balandžio 2 d., kai Lietuvos „Spartako“ sporto draugija buvo prijungta prie „Žalgirio“ sporto draugijos.

## Pasiekimai

## Sezonai

|}
|}

## Treneriai
* Stasys Paberžis, 1954–1961

## Žymūs žaidėjai

* Romualdas Beinoravičius, 1956
* Martynas Daukša, 1948–1949
* Vladas Dzindziliauskas, 1941, 1945
* Bronius Galvičius, 1947–1949
* Zenonas Ganusauskas, 1947–1949, 1956
* Dizmondas Ilgūnas, 1948
* Henrikas Jakimavičius, 1947–1949
* Jonas Janušauskas, 1956
* Antanas Jundulas, 1956
* Romualdas Kazlauskas, 1956
* Stasys Krocas, 1956
* Algirdas Kulikauskas, 1956
* Pranas Liutkevičius, 1948, 1956
* Juozas Mačiulis, 1956
* Stasys Madeikis, 1956
* Stasys Paberžis, 1951–1955
* Stasys Penkauskas, 1948–1949
* Jonas Šlyžius, 1949
* Algimantas Varkulevičius, 1958
* Česlovas Vasiliauskas, 1956


## Šaltiniai

## Nuorodos
FK Lokomotyvas (Kaunas)

**Kauno „Lokomotyvas“** – buvęs Lietuvos futbolo klubas iš Kauno.

## Istorija

Klubas netiesiogiai laikomas ŠŠ Kovas Kaunas klubo sekėju, kadangi užėjus sovietams pastarasis klubas reformuotas į geležinkeliečių komandą „Lokomotyvas“.

## Pasiekimai

## Sezonai

|}

## Treneriai
* Antanas Paulaitis, 1947

## Nuorodos
FK Vėliava Šiauliai

**Šiaulių „Vėliava“** (***Zna­mia***) – buvęs Šiauliuose dislokuotų ta­ry­bi­nės ar­mi­jos ka­riš­kių futbolo klubas, žaidęs Lietuvos čempionate.

## Pasiekimai

## Sezonai
### LTSR varžybos

|}

## Nuorodos
FK Elnias Šiauliai

**Šiaulių „Elnias“** – buvęs Lietuvos futbolo klubas iš Šiaulių.

## Istorija

Įsikūrė prie „Elnio“ odos ir avalynės kombinato. Tai daugiausia sovietmečiu pasiekęs futbolo klubas iš Šiaulių.

## Pasiekimai

* 3-oji vieta Pabaltijo radijo taurės turnyre (1958 m.)

## Sezonai

|}

## Žymūs žaidėjai

* E. Gečiauskas, 1961
* Algirdas Griškonis, 1949–1963
* H. Jakimavičius, 1954, 1961
* R. Jankauskas (g. 1930), 1961
* Romualdas Lavrinavičius, 1961
* Raimondas Prikockis, 1956, 1961
* Romanas Skeivys
* A. Spranaitis, 1961
* V. Šarkis, 1961
* Chaimas Šeras
* Vladas Tučkus, 1949
* Romualdas Urnikas, 1959–1966
* A. Vitkevičius, 1961
* B. Zolubas


## Treneriai
* Voldemaras Jaškevičius, 1948-1953
* H. Jakimavičius, 1966-1968
* A. Sipavičius, 1955-1958
* I. Urbonas, 1958-1959
* V. Šambaris, 1959-1960
* S. Rostkauskas, 1961-1965
* R. Jankauskas, 1969-1986

## Nuorodos
Hyjuma

**Hyjuma** (, ) – antra pagal dydį Estijai priklausanti sala. Plotas – 989 km². Nuo Estijos nutolusi 22 km. Sala yra Baltijos jūroje, Vakarų Estijos salyne, į šiaurę nuo Saremos. Priklauso Hiju apskričiai, kurioje be Hyjumos yra dar kelios nedidelės salelės. Vienintelis miestas – Kerdla. Pusė salos apaugusi mišku. Kitą teritorijos dalį sudaro pievos, pelkynai. Sekliuose šiaurės rytų pakrantės vandenyse vasara plaukiojama kanojomis ir baidarėmis, entuziastų laukia daugybė pėsčiųjų ir dviračių takų.

Sala priklauso Vakarų Estijos salynui. Aukščiausias taškas – 54 m.

## Estijos švedų bendruomenė
Švedų naujakuriai Estijoje pirmą kartą buvo paminėti 1294 m. Haapsalu miesto įrašuose. Manoma, kad vakarinėje pakrantėje švedai apsigyveno XIII ir XIV a., siekdami užimti prekybos kelius. Nuo 1561 iki 1700 m. Švedija tiesiogiai valdė Estiją. XX a. pradžioje šalyje buvo apie 8000 švediškai kalbančių estų, kurių dauguma gyveno Vormsi saloje ir Haapsalu rajone. Estijos švedai buvo pripažinta gyventojų mažuma, turėjo savo periodinę spaudą ir aiškią kultūrinę ypatybę. Tačiau dauguma per Antrajį pasaulinį karą iš jų išvyko į Švediją, o Estijoje pasiliko apie 2000 švedų. Gyvenimas Sovietų Sąjungoje nebuvo palankus jų savitumui išsaugoti ir ši gyventojų mažuma iš esmės išnyko.

## Galerija

Vaizdas:Tahkunan majakka.jpg|Salos švyturys
Vaizdas:Lammashaka.JPG|Saloje auginamos avys
Vaizdas:Talo Tammelan kylässä.JPG|Senas ūkininko namas
Palenkė

**Palenkė** reiškia:

* Lenkijoje:
** Palenkė (regionas) – istorinis regionas dabartinėje Lenkijoje;
** Palenkės vaivadija – to paties pavadinimo administracinis vienetas;
** Palenkės vaivadija (ATR) – to paties pavadinimo administracinis vienetas XVI–XVIII a;
** Pietinė Palenkė – XIX a. pradžioje susiformavęs istorinis regionas;
* Meksikoje:
** Palenkė (miestas) – majų miestas Meksikoje.
FK Kauno audiniai

**Kauno „Audiniai“** – buvęs Lietuvos futbolo klubas iš Kauno.

## Istorija

Klubas įsteigtas prie „Kauno audinių“ šilko fabriko (įkurtas 1930 metais).


K-Audiniai.jpg
Kauno audiniai.png|Emblema XX a. 1-ojoje pusėje


## Pasiekimai

## Sezonai

|}
|}

|}

## Žymūs žaidėjai

* R. Grušas
* V. Cigleris
* Vytautas Javorskis
* Kęstutis Birieta
* J. Kulvietis
* Stepas Martyšius
* A. Zienius
* Petras Škėlovas, 1949
* Antanas Paulaitis
* Č.A.Valentukonis


## Treneriai
* Antanas Paulaitis

## Nuorodos
FK Drobė

**Kauno „Drobė“** – buvęs Lietuvos futbolo klubas iš Kauno.

## Istorija

Futbolo komanda įsikūrė sovietmečiu prie „Drobės“ fabriko Žemuosiuose Šančiuose (dabartinėje Drobės gatvėje). Sporto komanda sovietmečiu veikė prie Kauno audimo fabriko, priklausė „Žalgirio“ draugijai. Ypač stipri buvo krepšinio komanda.1971 m. „Drobė“ tapo Kauno verpimo fabriko dalimi ir perėmė „Limos“ komandos (kitas verpimo fabriko padalinys) vietą aukščiausiojoje lygoje – taip buvo prijungta ir pati FK Lima Kaunas komanda. Tais pačiais metais „Drobės“ komanda iškrito iš aukščiausiosios lygos ir vėliau žaidė Kauno miesto pirmenybėse.

## Pasiekimai

## Sezonai

|}

## Šaltiniai

## Nuorodos
FK Elfa

**Vilniaus „Elfa“** – buvęs Lietuvos futbolo klubas iš Vilniaus.

## Istorija

Komanda įkurta prie Vilniaus elektrotechnikos gamyklos „Elfa“, įsteigtos 1940 m. Klubas žaidė futbolą ir ledo ritulį, priklausė „Žalgirio“ sporto draugijai.

1953 m. komanda perėmė „Saliuto“ vietą Lietuvos čempionate ir jame žaidė su pertraukomis iki 1975 metų. 1953 m. „Elfa“ laimėjo Lietuvos sporto draugijos „Žalgiris“ profsąjungų taurę, finale nugalėjusi „Vienybės“ komandą 4-1. 1957 m. minima kaip elektros ir skaičiavimo fabrikas (ESF).

„Elfos“ gamyklos generaliniu direktoriumi dirbo Gintaras Saunoris – žymaus futbolininko Vytauto Saunorio sūnus.

## Pasiekimai

## Sezonai

|}
|}

|}
|}

## Žymūs žaidėjai
* Vytautas Saunoris, 1956
* Algirdas Biliūnas

## Dubleriai

|}

## Šaltiniai

## Nuorodos
FK Panemunė

**Kauno „Panemunė“** – buvęs Lietuvos futbolo klubas iš Panemunės (Kaunas).

## Istorija

Komandą sudarė SSRS desantininkų dalinio futbolininkai iš Aukštosios Panemunės. 1960 m. komanda nežaidė jokiose pirmenybėse, tačiau išbandė jėgas „Tiesos“ taurės turnyre ir jį sugebėjo laimėti.

## Pasiekimai

## Žymūs žaidėjai
* Algirdas Žilinskas, gynėjas 1960
* V. Voropajevas, 1960
* V. Selkovikovas, 1960
* A. Jaščenka, 1960
* A. Linkevičius, 1960

## Šaltiniai
Melioratorius Kretinga

**Kretingos „Melioratorius“** arba **MMS** – buvusi Lietuvos futbolo komanda iš Kretingos.

## Istorija

1958-1960 m. **Kretingos „Melioratorius“** dar vadinamas **MMS** dalyvavo A klasės pirmenybėse.

**Kretingos „Melioratorius“** 1958 m. „Tiesos“ taurės turnyre pasiekė finalą.

1960–1961 m. komanda buvo pervadinta Kretingos „Laisvės“ vardu.

## Pasiekimai

## Sezonai

|}

## Taip pat žiūrėti
* FK Minija Kretinga

## Šaltiniai

## Nuorodos
* RSSSF duomenų bazė (žr. 1958-1960)
FK Žalgiris Naujoji Vilnia

**Naujosios Vilnios „Žalgiris“** – buvęs Lietuvos futbolo klubas iš Naujosios Vilnios (Vilnius).

## Istorija

Klubas įsteigtas prie staklių įmonės „Žalgiris“ (įkurta 1941 m. vietoje buvusio Mozerio fabriko, įsteigto dar 1870 m., 1947 m. gamykla pavadinta „Žalgiriu“).

## Pasiekimai

## Sezonai

|}

## Nuorodos
Jungadumblainiai

**Jungadumblainiai** (*Conjugatophyceae*) - žaliadumblių (*Chlorophyta*) klasė. Jai priklauso dumbliai, kurie neformuoja gametų, o lytinio dauginimosi metu susilieja vegetatyvinių ląstelių protoplastai - vyksta konjugacija.
FK Pažanga

**Vilniaus „Pažanga“** – Lietuvos futbolo klubas iš Vilniaus. Žaidė raudonos spalvos marškinėliais.

## Istorija

Įkurtas 1968 m., po 1986 m. iširo. Atkurtas apie 2020 m.

## Pasiekimai

## Sezonai

|}

## Treneriai
* Kęstutis Latoža
* V. Gedgaudas, 1982

## Žymūs žaidėjai
* P. Barkovskis, vartininkas 1972
* Algirdas Biliūnas
* Algirdas Dubinskas, 1982
* Vytautas Jančiauskas, 1982
* Vincas Kateiva, 1982
* Kęstutis Latoža, 1983
* Eugenijus Riabovas, 1982–1985
* A. Selezniovas, vartininkas 1972
* Ritas Vaiginas, 1982

## Nuorodos
FK Saliutas

**Saliutas Vilnius** – buvęs Lietuvos futbolo klubas iš Vilniaus.

## Istorija

Klubas įkurtas 1945 m. kaip karininkų komanda (vadinosi „Karininkų namai“, ). Veiklūs Lietuvos futbolo žmonės su šį žaidimą mėgstančiais sovietų karininkijos atstovais kelis kartus buvo įkūrę komandą, kurioje daugiausia rungtyniaudavo Lietuvos jaunuoliai. 1951 m. „Karininkų namų“ komanda, dar vadinta „Saliuto“ vardu, buvo suburta siekiant, kad joje žaistų perspektyvūs futbolininkai į meistrų kolektyvą, o ne būtų išvežami į sovietinę kariuomenę. Tais metais ekipa nusileido tik „Inkarui“ ir po I rato buvo tarp pirmaujančių, bet dėl organizacinių problemų ji pasitraukė iš tolesnių kovų.

Kadangi tuometė Vilniaus „Spartako“ meistrų komanda 1952 m. neturėjo dublerių, buvo vėl sumanyta perspektyvų jaunimą suburti „Karininkų namų“ ekipoje. Gana netikėtai ši komanda 1952 m. tapo Lietuvos čempione, tačiau jos kitais metais komandos nebeliko. 1952 m. komanda laimėjo ne tik LTSR pirmenybes, bet ir taurę, taip pat žaidė s turnyre kaip *СКА Вильнюс* (įveikė Burevestnik Kisinev 0-0 ir 1-0, Dinamo Frunze (be kovos), ir tik aštuntfinalyje pralaimėjo Dinamo Moskva komandai 1-4), buvo žinomas ir Vilniaus ASK vardu. Tais metais komandą sudarė vien Lietuvos jaunuoliai. 1953 m. „Saliutas“ pasitraukė iš aukščiausiosios lygos, kadangi po nevykusio TSRS futbolininkų pasirodymo olimpinėse žaidynėse Helsinkyje 1953 m. birželio viduryje buvo išformuotos visos kariškių komandos, tad turėjo pasitraukti iš pirmenybių sąjunginių respublikų kariškių kolektyvai – tai galiojo ir Vilniaus KN.

1954 m. „Karininkų namų“ komanda vėl suburta, bet 1955 m. pavasarį ji vėl iširo. 1962 m. komanda buvo atkurta ir sustiprinta keliais „Žalgirio“ mokyklos jauniais, kuriuos treniravo V. Čiegis (galbūt dėl to 1963 m. vasarą laikinai komanda vadinosi „Žalgiriečio“ vardu). 1963 m. „Saliuto“ komanda žaidė Vilniaus miesto pirmenybėse (be konkurencijos, svečio teisėmis), tačiau sugebėjo laimėti Lietuvos taurę. 1966 m. „Saliutas“ vėl žaidė taurės finale kaip Vilniaus įgulos komanda. Vilniaus kariškių klubas 1967 m. laimėjo LTSR čempionatą (komandos pagrindą sudarė buvę „Žalgirio“ dubleriai), tačiau komanda pasitraukė iš LTSR pirmenybių po 1968 m. sezono, prisijungdama prie „Pažangos“ klubo.

## Pasiekimai

## Sezonai

|}
|}

|}

## Treneriai
* Stanislovas Paberžis, 1951
* Jonas Šlyžius, 1952
* Algirdas Stelmokas, 1959
* Vytautas Čiegis, 1962
* Stasys Paberžis, 1963, 1967

## Žymūs žaidėjai
* Algirdas Gustaitis, vartininkas
* Henrikas Jakimavičius
* Ivanas Jevsejevas
* Vytautas Vyšniauskas

## Šaltiniai

## Nuorodos
FK Politechnika

**Kauno „Politechnika“** – buvęs Lietuvos futbolo klubas iš Kauno.

## Istorija

1950 m. spalio 31 d. įkurtas Kauno politechnikos institutas (KPI). 1951 m. gruodžio 23 d. „Žalgirio“ draugijos centro taryba patvirtino „Politechnikos“ sporto klubo steigimą, tačiau komanda 10 metų žaidė KPI vardu. Komanda buvo „Žalgirio“ draugijos narė, žaidė LTSR ir TSRS varžybose. ASK futbolo komanda išliko KPI žinioje, todėl dar vieną sezoną – 1951 m. žaidė ne KPI, o ASK vardu. KPI komanda buvo viena stipriausių Lietuvos studentų futbolo komandų sovietmečiu.

1952 m. KPI klubas perėmė ASK Kaunas studentų klubo vietą LTSR aukščiausiojoje lygoje. Tais pačiais 1952 m. KPI komanda tapo Lietuvos aukštųjų mokyklų spartakiados čempione. 1955 m. ji nustebino Lietuvą, kai studentų komanda laimėjo „Tiesos“ taurę. Daugiausia dėl trenerių J. Labučio ir P. Grigonio darbo šioje komandoje išaugo daug žinomų futbolininkų ir trenerių. 1962 m. komanda pervadinta „Politechnika“. 1992 m. kai kurie pajėgesni žaidėjai perėjo į Ranga Kaunas komandą. Klubas iširo po 1999 m. sezono.

Universiteto komanda XX a. pabaigoje tapo KTU Kaunas.

## Pasiekimai

## Sezonai

|}
|}

|}
|}

|}
|}

## Treneriai
* Vygandas Lekas

## Žaidėjai
* Fulgentas Bižys, puolėjas ~1970
* Martinas Gusiatinas, ~1960
* Romaldas Juknevičius

## Nuorodos
FK Dainava (1996)

**Alytaus „Dainava“** – Lietuvos futbolo klubas iš Alytaus.
                                                              
## Istorija
### 1935 – 1944 m.

Pirmoji komanda Alytuje, kuri buvo žinoma „Dainavos“ pavadinimu, veikė prie Alytaus šaulių sąjungos. LŠS Alytaus skyrius buvo subūręs komandą, kuri dalyvavo Alytaus, bei Alytaus–Marijampolės pirmenybėse. 

Komanda nuo 1935 m. buvo žinoma „Dainavos“ pavadinimu. Tuo metu žaidė pirmos pakopos pirmenybėse. Dideliais pasiekimais pasigirti negali.

Po sovietų invazijos (1944 m.) LŠS nutraukė savo veiklą.

### Sovietmetis: veikla iki 1990 m.
Vėlesniais laikotarpiais radosi eilė komandų tuo pačiu Alytaus „Dainavos“ pavadinimu. 1975 m. ekipa tokiu pavadinimu tapo Sovietų Lietuvos čempionais.

### 1990 – 2003 m.

Iki 1990 m. „Dainava“ vadinosi klubas, vėliau tapęs dukterine klubo komanda Dainava-2 Alytus, ir sovietmečiu tai buvo stipriausia miesto komanda. Tuo tarpu „Snaigė“, įsikūrusi XX a. pabaigoje, po Nepriklausomybės atgavimo pranoko sovietmečio „Dainavą“.1993m. Alytuje buvo sukurta komanda "Nemunas" ji žaidė Lietuvos tais laikais antroje lygoje. Kitais metais "Nemunas" buvo pavadintas "Daisotra" pagal generalinio rėmėjo pavadinimą. AB Daisotrai  tuo metu vadovavo Juozas Cicėnas. Šaldytuvų gamyklai atsisakius finansuoti "Snaigės" komandą, Juozas Cicėnas gelbėdamas komandą ją pradėjo finansuoti. "Snaigė", kuri žaidė pirmoje lygoje tapo " Daisotra", o tikra "Daisotra" žaidusi antroje lygoje, tapo "Daisotra-2". 

### 2011 – 2014 m.

2010 m. pabaigoje buvo pradėtos derybos tarp Alyčio ir Vidzgirio klubų dėl galimo susijungimo ir bendro klubo įsteigimo, kuris dalyvautų A lyga čempionate. 2011 m. suburta nauja ekipa, kuri subūrė stipriausius to meto Alytaus miesto žaidėjus iš Alytis Alytus ir Vidzgiris Alytus. Naujoji komanda gavo teisę žaisti aukščiausiojoje lygoje. Be to, buvo susitarta dėl „Dainavos“ pavadinimo naudojimo su brendo savininku.

2011, 2012, 2013, 2014 m. praleisti A lyga pirmenybėse, bet paskutinius gyvavimo metus klubą lydėjo skandalai dėl finansinių įsipareigojimų nevykdymo bei galimo dalyvavimo sutartose rungtynėse. Po 2014 m. sezono komanda išformuota, paskelbta apie klubo likvidavimą.

### 2016 m. – dabar

„Dainava“ vėl atkurta buvo 2016 m. pradžioje. Susijungė FM „Auska“ bei ištikimiausi „Dainavos“ gerbėjai – „Dzūkų tankai“ – ir įkūrė bendrą projektą, kurį pavadino Dzūkijos futbolo klubu „Dainava“.

2016 m. pradžioje buvo leista „Auskai“ persivadinti į DFK „Dainavą“. Klubas gavo LFF I lygos licenciją.

## Pasiekimai

## Sezonai

|}
|}

|}

## Nuorodos
Atmosfera Mažeikiai

**Atmosfera Mažeikiai** reikšmės:
* FK Atmosfera (1972) – buvusi futbolo komanda iš Mažeikių, kuri žaidė 1972–1989 m.;
* FK Atmosfera (2012) – dabartinis futbolo klubas, įkurtas 2012 m.
Vilijampolės FK Kaunas

**Kauno „Vilijampolė“** – buvęs Lietuvos futbolo klubas iš Vilijampolės mikrorajono (Kaunas).

## Sezonai

|}

## Nuorodos
FK Vilija

**Kauno „Vilija“** – buvęs Kelių valdybos organizuotas Lietuvos futbolo klubas iš Vilijampolės mikrorajono (Kaunas).

## Istorija

Komanda įkurta 1971 m. kaip „Kelininkas“. 1976 m. ji pateko į SSRS kolektyvų taurės pusfinalį, kur per pratęsimą pralaimėjo Vodnik Vanino komandai 1:2. Šią sėkmę klubas pakartojo 1979 m., kai Kaune vėl per pratęsimą pralaimėjo Dinamo Leningrad komandai 1:2. Nors tik 1990 m. pervadintas „Vilija“, tačiau dar 1981 m. Kauno „Vilija“ SSRS „Odinio kamuolio“ varžybose laimėjo sidabrą. 1991 m. prisijungė prie „Bangos“.

## Pasiekimai

## Sezonai

|}

## Sudėtis (1991)

* R. Aranauskas (g. 1973)
* D. Armalis (g. 1966)
* L. Bičkauskas (g. 1969)
* R. Čepkauskas (g. 1964)
* Kazimieras Dranginis (g. 1956)
* R. Gricius (g. 1972)
* D. Gvildys (g. 1970)
* E. Karčiauskas (g. 1971)
* A. Krunglevičius (g. 1969)
* Egidijus Meidus (g. 1966)
* R. Norvilas (g. 1969)
* R. Ožakauskas (g. 1961)
* A. Soraka (g. 1965)
* S. Šileika (g. 1971)
* S. Urbutis (g. 1968)
* V. Vaskūnas (g. 1971)
* E. Žukauskas (g. 1972)


### Dubleriai

|}

## Žymūs žaidėjai
* Antanas Ulevičius, vartininkas 1979-1983
* Julius Kvedaras
* Romualdas Lincevičius
* Petras Baršauskas
* Juozas Puotkalis
* Kazimieras Dranginis
* Kazimieras Bričkus
* Gercas Žakas
* Romas Rudzevičius
* Antanas Katavičius

## Treneriai
* Vygandas Lekas
* Andrius Paškevičius, 1987
* Romas Lavrinavičius, 1991

## Šaltiniai

## Nuorodos
FK Žydrius

**Marijampolės „Žydrius“** – buvęs Lietuvos futbolo klubas, įkurtas Marijampolėje. Klubas perėmė AFK Neris Vilnius klubo teisę žaisti aukščiausioje lygoje.

## Istorija

1994 m. Marijampolėje Žydrūnas Buzas subūrė komandą, kurią pavadino **„Žydriumi“**. 1993/1994 m. aukščiausios lygos pirmame rate kovojo Vilniaus „Neris“, bet turėjo finansinių problemų ir nebesugebėjo tęsti pirmenybių. Šios komandos vietą užėmė naujadaras **„Žydrius“**, kuris tęsė pirmenybes vietoje pasitraukusios Vilniaus „Neries“. 1994 m. balandžio 4 d. Panevėžyje įvykusiose rungtynėse vietos FK Ekranas Panevėžys sutriuškino marijampoliečius rezultatu 10:1. Galutinėje komandų rikiuotėje marijampoliečiai liko 11 pozicijoje. Vasarą komanda buvo išformuota.

Klubas aukščiausioje šalies lygoje žaidė pusę sezono.

## Komandos spalvos
* Namuose žaidė žydros spalvos marškinėliais, šortais ir kojinėmis.
* Svečiuose žaidė tamsesnės mėlynos spalvos marškinėliais, su baltomis rankovėmis ir baltais šonais. Šortai buvo tamsios mėlynos spalvos. Kojinės irgi buvo tamsiai mėlynos.

## Pasiekimai

## Sezonai

|}

## Šaltiniai

## Nuorodos
* [ futbolinis.lt]
* national-football-teams.com
Ksar el Kebiras

**Ksar-el-Kebiras** (arab.: القصر الكبير,  ir *Alcazarquivir*, ) – Maroko miestas šiaurės vakarinėje šalies dalyje. Miesto pavadinimas lietuvių kalba reiškia „Didelė tvirtovė“.

1578 m. Portugalijos karalius Sebastianas I (Sebastian of Portugal) čia pralaimėjo Maroko karaliui Abdal Malikui (Abd al-Malik). Šis pralaimėjimas ilgam nutraukė europiečių ketinimus įvesti krikščionybę Magribe. Abu karaliai mūšyje žuvo. Portugalų karaliaus mirtis davė pradžią Ispanijos ir Portugalijos sąjungai, o marokiečių pergalė suteikė Marokui galingos valstybės vardą ir sustiprino jo prestižą pasaulyje.

1911 m. miestas pateko į Ispanijos protektoratą Afrikoje (Ispanijos Marokas). Po nepriklausomybės paskelbimo miestas tapo žemės ūkio produktų, citrusinių vaisių paskirstymo centru.

## Nuorodos
* Ksar – el-Kebiro istorija su nuotraukomis
Proplanetinis diskas

**Proplanetinis diskas** – tankus dujų ir dulkių debesis, besisukantis apie naujai susiformavusią žvaigždę. Iš esmės tai yra akrecinis diskas.

## Proplanetinio disko evoliucija
Proplanetiniai diskai, kaip ir jų centre esančios žvaigždės, susiformuoja iš molekulinio debesies (iš vieno molekulinio debesies susidaro daug žvaigždžių). Kai dalis šio debesies medžiagos pasiekia kritinį tankį, jis pradeda trauktis veikiamas savo paties gravitacijos. Dėl judesio kiekio momento tvermės dėsnio, debesiui traukiantis, jo sukimosi greitis didėja, debesis plokštėja, kol įgauna disko formą. Disko centre formuojasi prožvaigždė – temperatūra ir slėgis didėja, kol pasidaro pakankamas prasidėti termobranduolinėms reakcijoms. Taip disko centrinėje dalyje susiformuoja žvaigždė, apie kurią sukasi medžiagos diskas. Šis medžiagos diskas bėgant laikui išnyksta. Taip atsitikti gali dėl kelių priežasčių. Dalis medžiagos iš vidinės disko dalies, gali kristi į žvaigždę (akrecija). Kita medžiagos dalis, veikiant stipriam žvaigždės vėjui, gali būti nupūsta į tarpžvaigždinę erdvę. Taip pat manoma, kad iš dalies disko medžiagos gali susiformuoti planetos.

## Proplanetinių diskų stebėjimai
Dulkių debesys, apie planetas gali būti aptikti, pagal stipresnį spinduliavimą infraraudonųjų spindulių diapazone. Taip pat, jie gali būti nufotografuoti optiniais teleskopais. Tam, kad dulkių debesis aiškiau matytųsi, fotografuojant žvaigždė, gali būti uždengiama specialiu ekranu (koronografiniai stebėjimai).

Yra žinoma, kad proplanetiniai diskai egzistuoja apie Lyros Vegą, Tapytojo Betą bei kai kurias kitas žvaigždes. Proplanetiniai diskai būdingi Tauro T tipo žvaigždėms.

## Proplanetiniai diskai ir planetiškieji ūkai
Proplanetinių diskų nereikia painioti su planetiškaisiais ūkais, kurie yra raudonųjų milžinių paskutinių evoliucijos stadijų liekanos.

## Taip pat skaitykite
* Žvaigždžių evoliucija
Garantija

**Garantija** – papildoma (subsidiarinė) trečiojo asmens prievolė, įsipareigojimų užtikrinimo priemonė.

Garantija trečioji šalis įsipareigoja įvykdyti paskolos grąžinimo ir su tuo susijusias prievoles bankui, jeigu skolininkas, už kurį garantuojama, laiku neįvykdys paskolos sutartyje numatytų įsipareigojimų tik po to, kai juridiškai bus patvirtinta kad skolininkas yra nemokus. Tai reiškia, kad garanto atsakomybė yra subsidiarinė. Garantija gali būti suteikiama visai paskolai su palūkanomis ir delspinigiais arba jos daliai. Bankas paprastai reikalauja įforminti atitinkamais dokumentais, kaip garantas ir paskolos gavėjas yra susiję tarpusavyje.

Garantiją suteikiantis juridinis asmuo turi turėti tokią teisę, t. y. ji turi būti numatyta jo įstatuose. Bankas įsitikina, ar juridinis asmuo turi pakankamai turto, kad galėtų sugrąžinti paskolą ir vykdyti visus su paskola susijusius įsipareigojimus už paskolos gavėją, jei iš jo to būtų pareikalauta. Garantijos suteikėjo turtas gali būti įkeičiamas bankui tokia pačia tvarka, kaip ir paskolos gavėjo turtas.
Tchibo

**Tchibo** (tar. „čibo“) – Vokietijos kavos apdirbimo ir prekybos bendrovė; kavos rūšies prekės ženklas. Įkurta 1948 m. Hamburge Carl Tchilling-Hiryan ir Max Herz. Pavadinimas atsirado iš pavardės ***Tchi'''lling'' ir vokiško kavos pupelių pavadinimo ***Bo*'hnen* junginio. Pradžioje bendrovė tik maldavo kavą ir tiekdavo ją Hamburgo apylinkėse. Dabar „Tchibo“ turi savo firmines parduotuves Vokietijoje, Šveicarijoje, JK, Austrijoje, Lenkijoje, Čekijoje, Turkijoje, Nyderlanduose. „Tchibo“ kava parduodama ir daugelyje Rytų Europos šalių, įskaitant Baltijos valstybes.

## Nuorodos
* Oficialus „Tchibo“ tinklalapis (vokiečių k.)
FK Sirijus

**Klaipėdos „Sirijus“** – buvęs Lietuvos futbolo klubas iš Klaipėdos. 1990 m. tapo pirmuoju Lietuvos čempionu po nepriklausomybės atkūrimo.

## Istorija

Klubas įsikūrė 1973 m. prie sausųjų elementų gamyklos „Sirijus“. Pati gamykla buvo perkelta į Klaipėdą 1945 m. rugpjūtį (iki tol nuo 1931 m. veikė Kaune). 

„Sirijus“ 1988 m. laimėjo LTSR taurę, 1989 m. debiutavo LTSR aukščiausiojoje lygoje. 1990 m. pradžioje ėmus irti „Atlantui“ (antroji pagal stiprumą to meto Lietuvos komanda), nemaža dalis klubo žaidėjų perėjo į „Sirijų“ ir komanda sugebėjo laimėti pirmąsias nepriklausomos Lietuvos pirmenybes bei iškovoti šalies futbolo taurę. Klubą tais metais rėmė „Sirijaus“ mokslinis gamybinis kolektyvas.

P. Kravto iniciatyva klubą rėmė Vakarų Lietuvos pramonės ir finansų korporacija (VLPFK) ir „Vakarų bankas“ , tačiau dėl nepakankamos finansinės paramos klubas 1995 m. vasarą iširo.

## Pasiekimai

## Sezonai

|}
|}

## Žymūs žaidėjai
* Audrius Žuta, 1990–1991, 1993
* Saulius Atmanavičius, 1990
* Arūnas Mika, 1992–1993
* Viktoras Olšanskis, 1992–1993
* Marius Poškus, 1991–1992, 1994
* Tomas Ražanauskas, 1994
* Edgaras Tumasonis, 1992–1993
* Raimundas Vainoras, 1992

## Treneriai
* Šenderis Giršovičius, 1988–1992

## Šaltiniai

## Nuorodos
SRT Vilnius

**Vilniaus SRT** – buvęs Lietuvos futbolo klubas iš Vilniaus.

## Istorija

Komanda įkurta prie Statybos ir remonto tresto.

## Pasiekimai

## Sezonai

|}
|}

## Žaidėjai
* Vytautas Jančiauskas
* Edvardas Malkevičius, 1987–1990
* Ritas Vaiginas
* Sigitas Žvirblis, 1984–1988

## Nuorodos
Grinvičo laikas

**Grinvičo laikas** (, GMT) – terminas, nusakantis vidutinį saulinį laiką Karališkoje observatorijoje, Grinviče, Anglijoje. Dažnai siejamas su pasauliniu koordinuotuoju laiku (, UTC).

Anksčiau GMT buvo laikomas tikslaus laiko atskaitos tašku. Laikas kitose laiko juostose buvo matuojamas nuo Grinvičo. Dabar GMT laikas pakeistas pasauliniu koordinuotu laiku (UTC). Tačiau ir dabar vartojamas GMT terminas, kai kalbama apie laiko juostas, pavyzdžiui, Internete.

Laikas nusakomas tokiu formatu:
Wed, 22 Dec 2004 23:28:10 GMT+2
Wed, 22 Dec 2004 14:28:10 GMT-7
Thu, 23 Dec 2004 00:28:10 GMT+3
Čia yra užrašytas tas pats laikas skirtingose laiko juostose.

Laiko juostos Europoje, žr. paveikslėlį:
Mėlyna – Vakarų Europos laikas (WET) UTC (GMT)
Raudona – Centrinės Europos laikas (CET) UTC+1 (GMT+1)
Geltona – Rytų Europos laikas (EET) UTC+2 (GMT+2)
Žalia – Maskvos laikas (MSK) UTC+3 (GMT+3)

## Nuorodos
* Greenwich Mean Time
* NIST – World Time Scales 
* 
* World Clock – Current Local Times 
* Royal Observatory Greenwich
Andahuailasas

**Andahuailasas** (, ) – miestas Peru, Apurimako departamente, 2926 m aukštyje. Andahuailaso provincijos centras.

Miesto centras – kolonijinė Ginklų Aikštė (*Plaza de Armas*), joje stovi senovinis fontanas, aplinkui sodai su skulptūromis. Priešais aikštę stovi kolonijinė XVII a. bažnyčia. Andahuailaso apylinkėse gausu ikikolonijinio laikotarpio pastatų liekanų (36 *chullpas* bokštai, *Waywaka* miesto liekanos).

## Šaltiniai
Kosmodromas

**Kosmodromas** – teritorija, kurioje išsidėstę kosminių aparatų paleidimo kompleksai. Dažniausiai kosmodromai statomi mažai gyvenamuose plotuose, atokiau nuo gyvenviečių, kad nelaimės atveju būtų padaryta kuo mažiau žalos, ir turi daugiau nei vieną paleidimo kompleksą.

Tinkamiausia vieta kosmodromui – ekvatorius. Ekvatoriuje paleista raketa nešėja geriausiai išnaudoja Žemės sukimąsi ir gali sunaudoti 10 % mažiau energijos nei paleista šiaurėje arba pietuose.

## Istorija
Pirmoji raketa, kuri pasiekė kosmosą buvo V-2, paleista iš Pėnemiundės, Vokietijos, 1944 m., Antrojo pasaulinio karo metu. Po karo, sukurtos 70 V-2 raketų buvo atgabentos į *White Sands* kosmodromą atlikti testiniams paleidimams. 47 iš šių raketų pasiekė aukščius tarp 100 km ir 213 km.

## Taip pat skaitykite
* Baikonuro kosmodromas
* Kuru kosmodromas

## Šaltiniai

## Nuorodos
* Astronautix
Robert E. Howard

**Robertas Ervinas Howardas** (, 1906 m. sausio 22 d. – 1936 m. birželio 11 d.) – JAV nuotykių, fantastikos, detektyvų rašytojas.

Labiausiai žinomas kaip sukūręs veikėją Konaną barbarą, kurio svarba populiariojoje kultūroje prilyginama Tarzanui, Grafui Drakulai, Šerlokui Holmsui ir Džeimsui Bondui. Pagal Hovardo darbus pastatyti filmai kino filmai: „Conan the Barbarian“, „Conan the Destroyer“, „Red Sonja“, „Kull the Conqueror“ ir kiti.

Rašytojas, dėl tuberkuliozininkės motinos, problemų asmeniniame gyvenime ir kankinusios depresijos, nusišovė 1936 m. birželio 11 d. Kitą dieną mirė ir nuo birželio pradžios komoje gulėjusi motina. Abu kremuoti birželio 14 d. dvigubose laidotuvėse Greenleaf kapinėse, Brownwood mieste, Teksase.

Hovardo namai Cross Plains mieste, Teksase, buvo restauruoti ir paversti muziejumi, kuris įtrauktas į JAV Nacionalinį istorinių vietų registrą. Kiekvienais metais, antrąją birželio savaitę, miestas švenčia „Robert E. Howard Days“ (). Renginys nuolat sutraukia šimtus rašytojo gerbėjų.

## Šaltiniai

## Nuorodos

* Robert E. Howard bibliografija 
* Robert E. Howard įkurtas žurnalas „The Simmerian“ 
* Robert E. Howard darbai projekte „Project Gutenberg Australia“ 
* Oficialus Konano tinklalapis
Budzenas

**Budzenas** () – miestas, įsikūręs Fukuokos prefektūroje, Japonijoje. Čia gyvena apie 27,6 tūkst. gyventojų.

Miestas įkurtas 1955 m. balandžio 10 d.

## Miesto simboliai
Oficiali miesto gėlė – rododendras, medis – raudonoji vaškuonė.

## Nuorodos
* Oficiali svetainė  (japonų k.)
Galisija

**Galisija** (,  arba *Galiza*; oficialiai galisiškai *Comunidade Autónoma de Galicia*, ispaniškai *Comunidad Autónoma de Galicia*) – autonominis regionas šiaurės vakarų Ispanijoje. Regionas padalintas į keturias provincijas: La Korunjos, Lugo, Orensės ir Pontevedros. Kalvotose vietovėse esančiuose ūkiuose plėtojama tradicinė žemdirbystė.

Regiono pavadinimas kilęs nuo keltiberų tautos, kuri senovėje apgyvendino šią teritoriją (*galaeci*, taip pat *kallaiker*, ).

## Geografija

Galisija yra šiaurės vakarų Ispanijoje maždaug tarp 9°W 42°N ir 7°W 44°N. Šiaurėje Galisijos krantus skalauja Kantabrijos jūra, vakaruose Atlanto vandenynas. Pietuose regionas ribojasi su Portugalija, o rytuose su Ispanijos autonominiais regionais Kastilija-Leonu ir Asturija.

Regioną charakterizuoja aukštos kalnų grandinės, atskiriančios Galisiją nuo likusios Ispanijos. Daugiau nei pusė teritorijos yra aukščiau nei 400 m virš jūros lygio. Aukščiausias taškas yra Pena Trevinca (2 127 m). Pajūris sudaro 1 659 km, iš jų 300 km smėlio pliažų.

Galisijai taip pat būdingi miškai, kurie sudaro 30 % visų Ispanijos miškų.

Svarbiausi miestai yra La Korunja, Ferolis, Lugas, Orensė, Pontevedra, Santjago de Kompostela ir Vigas.

## Klimatas

Regiono klimatas yra lemiamas Atlanto vandenyno ir yra švelnus, tačiau labai drėgnas. Galisijai būdingos švelnios žiemos su gausiais krituliais ir nelabai karšti vasaros mėnesiai. Vidutinė metinė temperatūra pakrantėje La Korunjos mieste yra 13,8&nbsp;°C, o Vigo mieste – 14,7&nbsp;°C.

Galisijos miestų temperatūra (vidurkis 1971–2000):

## Taip pat skaitykite
* Galisijos Svebų karaliai
* Vestgotų karaliai
* Astūrijos karaliai
* Galisijos karaliai

## Išnašos
Age of Conan: Hyborian Adventures

**Age of Conan: Hyborian Adventures** – kompanijos „Funcom“ kuriamas MMORPG žanro žaidimas, išleistas 2008 m. Iš panašių žaidimų *Age of Conan* išsiskiria DirectX10 grafiniu varikliuku, tikros kovos sistema, bei milžiniškais PvP mūšiais. Tikros kovos sistema reiškia, kad užuot tiesiog pasirinkus taikinį ir naudojamą sugebėjimą, žaidėjas turės pats nutaikyti kiekvieną ginklo smūgį ar šūvį iš lanko. Šiuo atžvilgiu, *Age of Conan* – tarsi hibridas tarp MMORPG ir veiksmo tipo žaidimų. PvP mūšiuose dalyvaus kovojančios gildijos – šiame žaidime nebus dirbtinių partijų (*factions*), kaip, pavyzdžiui, *[[World of Warcraft]]*.

Žaidimo pasaulis kuriamas Roberto E. Howardo romanų apie Konaną pagrindu. Ten aprašoma Haiborėja, *low fantasy* tipo pasaulis, kuriame nėra fantastiniuose MMORPG žaidimuose įprastų elfų, gnomų ir kitų rasių, bei perdėtų užkeikimų ir magijos. Šis niūrus, realistiškas pasaulis yra ta priežastis, dėl kurios žaidimui suteiktas M (*mature* – suaugusiems) reitingas.

## Išnašos

## Nuorodos
*Oficiali Age of Conan svetainė
*Lietuviška Age of Conan svetainė